José Freire Falcão

José Freire Falcão (født 23. oktober 1925 i Ererê i Brasil, død 26. september 2021 i Brasilia) var en av Den katolske kirkes kardinaler og erkebiskop av Brasília.

Liv og virke
 Prest
José Freire Falcão studerte katolsk teologi ved presteseminaret i Prainha fra 1938 og mottok prestevielsens sakrament for bispedømmet Limoeiro do Norte den 19. juni 1949. Deretter virket han til 1967 som sognekapellan, lærer, og som prest for Den katolske aksjon.

Koadjutorbiskop Limoeiro do Norte
Den 24. april 1967 utnevnte pave Paul VI ham til titulærbiskop av Vardimissa og koadjutorbiskop av Limoeiro do Norte. Erkebiskopen av Fortaleza, José de Medeiros Delgado, bispeviet ham den 17. juni samme år. Medkonsekrerende var biskopen av Crato, Vicente de Paulo Araújo Matos, og biskopen av Iguatu, José Mauro Ramalho de Alarcón Santiago. 
Biskop av Limoeiro do Norte
Ved Aureliano de Matos' død den 19. august 1967 etterfulgte han ham som biskop av Limoeiro do Norte.
Erkebiskop av Teresina
25. november 1971 ble han utnevnt til erkebiskop av Teresina av pave Paul VI. Pave Johannes Paul II utnevnte ham til erkebiskop av Brasília den 15. februar 1984. Fra 1987 til 1991 var han visepresident for CELAM, Det latinamerikanske bisperåd.

Kardinal
José Freire Falcão ble kreert til kardinalkollegiet den 28. juni 1988 som kardinalprest og fikk tittelkirken San Luca a Via Prenestina. 

28. januar 2004 fikk han av aldersgrunner pavens tillatelse til å fratre som leder av erkebispedømmet i Brasília. Nesten seks måneder før sitt 80. leveår og det tilhørende tap av aktiv stemmerett ved pavevalg, deltok han i konklavet i 2005, der kardinal Joseph Ratzinger  (Benedikt XVI) ble valgt til etterfølger etter Johannes Paul II. 

Han  var for gammel til å delta ved pavevalget i 2013, etter at pave Benedikt XVI trakk seg.

Død
Den 17. september 2021 ble Falcão innlagt på sykehus etter å ha blitt diagnostisert med covid-19.Cardeal José Freire Falcão é internado com covid-19 Den 24. september 2021 kunngjorde erkebispedømmet Brasilia at kardinalens helse var forverret og at han var blitt lagt i respirator etter at sykdommen hadde ført til komplikasjoner med nyre- og lungefunksjon. Han døde den 26. september 2021, i en alder av 95 år, av komplikasjonene med viruset.

 Verker
 O Homem Integral e o Estado Integral (om Plínio Salgados politiske filosofi) 1957.
 Refletindo o Evangelho.
 Santo Tomás de Aquino, teólogo e doutor da Igreja, 1985

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Parocchi (1833-1903) *1881
 Erkebiskop Adauto Aurélio de Miranda Henriques (1855-1935) *1894
 Erkebiskop Moisés Sizenando Coelho (1877-1959) *1915
 Erkebiskop José de Medeiros Delgado (1905-1988) *1941
 Kardinal José Freire Falcãocatholic-hierarchy.org frfa.html, lest 27. september 2021

 Referanser 

 Eksterne lenker 
 Biografi – katolsk.no

Kategori:Dødsfall relatert til covid-19 i Brasil
Kategori:Brasilianske kardinaler
Kategori:Brasilianske katolske biskoper
Kategori:Personer fra regionen Jaguaribe i Ceará
Kategori:Katolske biskoper ofre for covidpandemien
Kategori:Linjen Rebiba